ATS पूछताछ के लिए ले जाने के कयास; सीमा को डिटेंशन सेंटर भेजा जा सकता है
Pakistani Seema Ghulam Haider And Sachin Meena Love Story Case सीमा हैदर मामले में मंगलवार दोपहर नया अपडेट आया है। सचिन घर से गायब है। आशंका है कि ATS उसे अपने साथ ले गई है। माना जा रहा है कि ATS उससे आधार कार्ड हेराफेरी मामले में पूछताछ कर सकती है।
सीमा हैदर मामले में मंगलवार दोपहर नया अपडेट आया है। सचिन घर से गायब है। आशंका है कि ATS उसे अपने साथ ले गई है। माना जा रहा है कि ATS उससे आधार कार्ड हेराफेरी मामले में पूछताछ कर सकती है।
हालांकि पुलिस ने इसकी पुष्टि नहीं की है। इससे पहले रविवार को भी नोएडा पुलिस सचिन को बुलंदशहर ले गई थी। वहां आधार कार्ड में हेरफेर करने वाले जनसेवा केंद्र के संचालक दो भाई को गिरफ्तार किया था।
उधर, सीमा को पुलिस पाकिस्तान भेजने की तैयारी में है। उसे जल्द डिटेंशन सेंटर भेजा जा सकता है। सीमा की आईडी, उसके और बच्चों के पासपोर्ट पाकिस्तान एंबेसी भेज दिए गए हैं। एबेंसी डॉक्यूमेंट्स पाकिस्तान सरकार को भेजकर सीमा की रिपोर्ट लेगी।
अगर, पाक सरकार मानती है कि सीमा वहां की नागरिक है, तो ही उसे एंबेसी के हवाले किया जाएगा। अन्यथा सबूतों के आधार पर उसे डिटेंशन सेंटर में रखा जाएगा।
इसके अलावा, यूपी ATS को सीमा के आधार कार्ड में हेरफेर की पुख्ता जानकारी मिल गई है। ये हेरफेर बुलंदशहर के जनसेवा केंद्र चलाने वाले दो भाइयों ने की थी। सूत्रों के मुताबिक, जनसेवा केंद्र से सीमा के खाते में कुछ पैसे भी ट्रांसफर किए गए थे।
फिलहाल, पुलिस ने दोनों भाइयों को गिरफ्तार कर लिया है। अब पुलिस FIR में सचिन-सीमा के खिलाफ फोर्जरी यानी जालसाजी में केस बढ़ा सकती है। इसमें सीमा और सचिन को 7 साल की सजा हो सकती है।
सचिन और उसके परिवार से पूछताछ कर सकती है ATS
रविवार को ATS सचिन से 5 घंटे से ज्यादा पूछताछ की। इसके बाद सचिन को बुलंदशहर ले गई। इधर, सीमा ने कहा कि ये सब मेरी वजह से हो रहा है। मीडिया इंटरव्यू के दौरान वह कहती रही कि सचिन को परेशान न किया जाए। जो भी सवाल हो उससे पूछे जाएं। वह सचिन के बिना नहीं रह सकती।
सूत्रों के मुताबिक, अब ATS सचिन और उसके परिवार के अन्य लोगों से भी पूछताछ कर सकती है। पुलिस के मुताबिक, गाजियाबाद की लैब में भेजे गए मोबाइल से डेटा को रिकवर करने में ज्यादा दिन नहीं लगेंगे। ये प्रूफ भी जल्द हाथ लग जाएगा।
मर्सी पिटीशन से नागरिकता नहीं मिलेगी: वकील
इस मामले पर भास्कर ने वकील हेमंत के. पराशर से बातचीत की। उन्होंने बताया कि किसी के कहने से किसी को नागरिकता नहीं मिलती। कोई भी कानून या संविधान से ऊपर नहीं है।
अगर जांच में सीमा जासूस पाई जाती है तो उस पर भारत सरकार और पाकिस्तान सरकार फैसला करेगी। अगर सीमा प्रेग्नेंट होती है या मां बनती है तो नागरिकता मिल सकती है, लेकिन मर्सी पिटीशन से नागरिकता नहीं मिलेगी।
हेमंत पाराशर ने सीमा के वकील डॉ. एपी सिंह के राष्ट्रपति भवन में क्षमा याचिका करने पर सवाल खड़े किया। कहा-राष्ट्रपति से क्षमा याचिका किसी मामले में कोर्ट के आदेश पर फांसी की सजा मिलने पर लगाई जाती है। जबकि उन्होंने नागरिकता प्राप्त करने के लिए याचिका लगाई है।
इनकम के लिए पब्लिक किया था सोशल मीडिया अकाउंट
सीमा ने बताया कि यहां इनकम का कोई सोर्स नहीं है। इसलिए उसने लोगों के कहने पर अपना यू-ट्यूब लिंक बनाया। इंस्टाग्राम अकाउंट से प्राइवेसी हटाकर पब्लिक किया। इसके बाद हजारों लोग उससे जुड़ते चले गए।
ये भी पढ़ें:-
सीमा-सचिन के घर पहुंचे सुप्रीम कोर्ट के वकील, दोनों ने पैर छुए, बंद कमरे में बात की
ग्रेटर नोएडा स्थित सीमा और सचिन ने अपने ही वकील के लिए काफी देर तक दरवाजा नहीं खोला। एपी सिंह घर के बाहर खड़े रहे। उन्होंने दरवाजा खुलवाने के लिए पुलिस को फोन किया। एडवोकेट ने पुलिस से कहा कि राष्ट्रपति के यहां सीमा की तरफ से याचिका लगाई है। सचिन-सीमा से अकेले ही मिलेंगे। कोई और सदस्य नहीं जाएगा। पढ़ें पूरी खबर....